Σα Αλάμ

Το Σα Αλάμ (, τζάουι: شاه عالم, στα αραβικά σημαίνει «βασιλιάς του κόσμου») είναι πόλη και πρωτεύουσα του κρατιδίου Σελάνγκορ της Μαλαισίας και βρίσκεται στην περιοχή Πεταλίνγκ και σε ένα μικρό τμήμα της γειτονικής περιοχής Κλανγκ. Το Σα Αλάμ αντικατέστησε την Κουάλα Λουμπούρ ως πρωτεύουσα του κρατιδίου του Σελάνγκορ το 1978 λόγω της ενσωμάτωσης της Κουάλα Λουμπούρ σε μια Ομοσπονδιακή Επικράτεια το 1974. Το Σα Αλάμ ήταν η πρώτη από την αρχή σχεδιασμένη πόλη στη Μαλαισία μετά την ανεξαρτησία από τη Βρετανία το 1957.

Ιστορία
Η Μαλαισία αναπτύχθηκε γρήγορα μετά την ανεξαρτησία της το 1957 υπό τον δεύτερο πρωθυπουργό της Μαλαισίας, Αμπντούλ Ραζάκ Χουσεΐν. Το Σα Αλάμ ήταν κάποτε γνωστό ως Σούνγκαϊ Ρενγκάμ (Sungai Renggam ) και ήταν γνωστό για τις φυτείες του από καουτσούκ και φοινικέλαιο. Αργότερα, η ίδια περιοχή αναγνωρίστηκε ως το Batu Tiga, πριν από την ανεξαρτησία της Μαλαισίας, το οποίο υπήρξε κέντρο εμπορίου καουτσούκ και φοινικελαίου για αιώνες. Η Φυτεία Σούνγκαϊ Ρενγκάμ προοριζόταν για την ανάπτυξη ενός δήμου από την κυβέρνηση του Σελάνγκορ το 1963, και υπό τις συστάσεις του Vlado Antolic, ενός συμβούλου πολεοδομίας από τα Ηνωμένα Έθνη, και επέλεξε την παρούσα στρατηγική τοποθεσία μεταξύ Κουάλα Λουμπούρ και Πορτ Κλανγκ.

Το σημερινό του όνομα επιλέχθηκε από τον τότε σουλτάνο του κρατιδίου του Σελάνγκορ, Σουλτάνο Σαλαχουντίν Αμπντούλ Αζίζ Σαχ, προς τιμήν του αείμνηστου πατέρα του Σουλτάνο Αλάμ Σαχ. Πολλά άλλα μνημεία, κτίρια, ακόμη και ένας δρόμος φέρουν το όνομα του αείμνηστου Σουλτάνου. Το Σα Αλάμ άνοιξε το 1963 με σκοπό να γίνει το νέο διοικητικό κέντρο του Σελάνγκορ, αντικαθιστώντας την Κουάλα Λουμπούρ που έγινε Ομοσπονδιακή Επικράτεια την 1η Φεβρουαρίου 1974. Με τη συγκατάθεση του Σουλτάνου, το Σα Αλάμ ανακηρύχθηκε πρωτεύουσα του Σελάνγκορ στις 7 Δεκέμβριου 1978 με αρχική έκταση 41,68 τ. χλμ., και διοικείται από δημοτικό συμβούλιο.

Γεωγραφία
Το Σα Αλάμ βρίσκεται στην περιοχή Πεταλίνγκ και σε ένα τμήμα της περιοχής Κλανγκ στο κρατίδιο του Σελάνγκορ με συνολική έκταση 290,3 τ. χλμ.. Λόγω της πρόσφατης επέκτασής του, συνορεύει με τις πόλεις Σουμπάνγκ Τζάγια και Πεταλίνγκ Τζάγια στα ανατολικά, την περιοχή Κλανγκ στα δυτικά, την περιοχή Κουάλα Σελάνγκορ και Selayang στα βόρεια και την περιοχή Kuala Langat στα νότια. Το Σα Αλάμ είναι επίσης μια από τις μεγαλύτερες πόλεις στην κοιλάδα Κλανγκ, μια περιοχή στη Μαλαισία που περιλαμβάνει την Κουάλα Λουμπούρ και τα προάστια της, και γειτονικές πόλεις και κωμοπόλεις του κρατιδίου του Σελάνγκορ, λόγω του ποταμού Κλανγκ που ρέει μέσα από αυτήν καθοδόν προς τα δυτικά προς τον πορθμό της Μαλάκκας.

Βρίσκεται στην κοιλάδα Κλανγκ, η τοπογραφία του Σα Αλάμ είναι ως επί το πλείστον επίπεδη, εκτός από το βόρειο τμήμα της πόλης όπου υπάρχει ένας λόφος.

Κλίμα
Το κλίμα του Σα Αλάμ, όπως και σε άλλες πόλεις της Μαλαϊκής χερσονήσου, χαρακτηρίζεται ως ισημερινό τροπικό κλίμα (Af στην κλιματική ταξινόμηση Κέππεν). Οι θερμοκρασίες είναι σταθερές καθ' όλη τη διάρκεια του έτους με μέση υψηλή θερμοκρασία 31,9 °C και μέση χαμηλή θερμοκρασία 23,2 °C. Η πόλη είναι πιο ζεστή τον Μάρτιο και έχει έντονες βροχοπτώσεις και μπόρες κατά τη διάρκεια του Νοεμβρίου λόγω των βορειοανατολικών μουσώνων που πνέουν από τον Οκτώβριο έως τον Μάρτιο. Γενικά το κλίμα είναι αρκετά υγρό.


Παραπομπές

Κατηγορία:Πόλεις της Μαλαισίας